Musiq1

Musiq1 bola súkromná hudobná televízna stanica, vysielajúca od novembra 2008 pre územie Slovenska a od jesene 2009 i pre územie Česka. 

Televízia musiq1 vysielala 24 h denne z priestorov produkčného domu Kuul Fabrik. 

Vysielateľom a držiteľom licencie bola spoločnosť Telemone a predaj reklamného času musiq1 realizovala spoločnosť TELE S. Televízia organizovala akcie a koncerty a mediálne podporovala filmové premiéry, festivaly a eventy. Posledným projektom ktorý stanica podporila bol koncert kapely Limp Bizkit v júni 2015.

Vedenie musiq1 
 generálny riaditeľ: Marko Řehůřek
 šéfproducent: Jozef Poláček

 vysielací tím tvorílo 15 pracovníkov
 hovorca: Augustín Wolný (fiktívna virtuálna postava - zelený zajac)

Vysielanie 
Televízia musiq1 vysielala okrem hudobných klipov aj aktuálne denné spravodajstvo zo sveta hudby a šoubiznisu, no vyrába aj vlastné relácie a hudobné bloky. 

 Tvoje veci - denná hitparáda klipov, zostavená podľa diváckeho hlasovania
 EPK (electronic press kit) -  relácia o novinkách zo zákulisia hudobných skupín
 Liter za minútu - interaktívna relácia, odmeňujúca divácke videá sumou 33 eur (1000 Sk - tzv. liter)
 musiq1 weekend - špeciálny zostrih relácií, vstupov, klipov a interview  

Signál musiq1 bol šírený prostredníctvom satelitu Thor 6
na frekvencii 11,919 GHz a cez káblových operátorov na Slovensku a v Česku (UPC, DIGI TV, Satro, Fiber.TV a i.).

musiq1 Awards 
 musiq1 Awards 2009 (október 2009) - odovzdávanie hudobných cien v 11-tich kategóriách, realizovaná v v klube Ministry of Fun v Banskej Bystrici
 musiq1 Awards 2010 - II. ročník sa uskutočnil 20. októbra 2010

Promo 
 musiq1 cirkus - promo akcia s 30 m cirkusovým stanom v novembri 2008 po mestách Banská Bystrica, Žilina a Nitra. Účinkovali napr. Horkýže Slíže, Tomáš Sloboda, Lavagance, Puding pani Elvisovej, The Swan Bride a Vec.
 musiq Club Tour - akcie pod značkou musiq1 v kluboch po celom Slovensku
 pod hlavičkou musiq1 sa organizovali aj párty Disco TV, tiež koncerty ako Backstreet Boys, Bee Free, Desmod symphomusiq tour, Booomerang
 musiq1 summer - letné akcie pod hlavičkou musiq1: Pláž pod Ufom, festival Toto Je Hip Hop a Bee Free

Ukončenie prevádzky 
V sobotu 14. februára 2015 bol posledným vysielacím dňom stanice, jej poskytovateľ však dôvod ukončenia neprezradil. Vysielanie bolo ukončené krátko pred polnocou skladbou „In Search Of” od speváčky Glendy. Hudobná stanica vysielala takmer 7 rokov, kedy za tento čas odvysielala viac ako 10 tisíc hodín hudby z čoho bolo minimálne 20% československej hudobnej tvorby. Jej veľkou výhodou bolo pokrytie a dostupnosť, ktorú zabezpečovala väčšina slovenských a českých televíznych poskytovateľov. Celkovo bola dostupná u viac ako 2 miliónoch domácnostiach.

Referencie 

Zaniknuté televízne stanice na Slovensku
Televízne stanice v Česku
Hudobné televízne stanice
Vzniklo v 2008
Zaniklo v 2015